**Aðalfundur Læknafélags Íslands**

**29. – 30. október 2021**

**Ályktun**

**um mönnun lækna á Landspítala og öðrum heilbrigðisstofnunum**

Aðalfundur Læknafélags Íslands haldinn í Reykjavík 29. og 30. október 2021 telur brýnt að nú þegar verði ráðist í þarfagreiningu á mönnun lækna innan allra eininga heilbrigðisstofnana m.t.t. þjónustu sem veitt er og álags í starfi. Í könnun LÍ og læknaráðs Landspítala frá í júní 2021 telja aðeins 23% sérfræðilækna og 29% sérnámslækna mönnun vera fullnægjandi á sinni starfseiningu. Aðeins 32% lækna Landspítalans töldu öryggi sjúklinga ávallt vera tryggt á sinni starfseiningu. Slík greining er einnig nauðsynleg almennt í heilbrigðiskerfinu.